Na osnovu člana 70. Zakona o javnim nabavkama („Službene glasnik BiH”, broj 39/14), a na preporuku Komisije za provođenje postupka javne nabavke u Bosansko-podrinjskom kantonu Goražde, imenovanu Rješenjem Vlade Bosansko-podrinjskog kantona Goražde, br.03-14-90/15 od 22.01.2015.godine, Vlada Bosansko-podrinjskog kantona Goražde, na svojoj \_\_\_\_ redovnoj sjednici, održanoj dana \_\_\_\_\_\_ 2016.godine, ***d o n o s i:***

**O D L U K U**

o izboru najpovoljnijeg ponuđača za isporuku tonera i ketridža

**Član 1.**

Prihvata se preporuka Komisije za provođenje postupka javne nabavke u Bosansko-podrinjskom kantonu Goražde utvrđena u Izvještaju od radu, br.03-14-90-213/15 od 04.03.2016.godine i za najpovoljnijeg ponuđača za sukcesivnu isporuku tonera i ketridža za potrebe institucija Bosansko-podrinjskog kantona Goražde bira se društvo **„R&S“ d.o.o. VOGOŠĆA-SARAJEVO**, sa ponudom broj: 434/16 od 19.01.2016.godine i ponuđenom cijenom od 47.141,61 KM, bez PDV-a, kao najbolje ocijenjenom.

**Član 2.**

Prijedlog okvirnog sporazuma dostaviće se na potpis izabranom ponuđaču po proteku roka od 15 dana, računajući od dana kada svi ponuđači, koji su učestvovali u predmetnom postupku zajedničke nabavke, budu obaviješteni o izboru najpovoljnijeg ponuđača.

**Član 3.**

Izabrani ponuđač dužan je dostaviti dokaze o kvalificiranosti u roku od 5 /pet/ dana nakon što bude obaviješten od strane ugovornog organa o rezultatima postupka nabavke, a shodno odgovarajućim odredbama Tenderske dokumentacije, br.03-14-90-57/15 iz decembra 2015.godine.

**Član 4.**

Odluka stupa na snagu danom donošenja i objaviće se na web-stranici Vlade Bosansko-podrinjskog kantona Goražde, uz istovremeno upućivanje svim ponuđačima koji su učestvovali u predmetnom postupku javne nabavke, a naknadno će se objaviti i u „Službenim novinama Bosansko-podrinjskog kantona Goražde“.

**O b r a z l o ž e nj e**

Predmetni postupak nabavke pokrenut je Odlukom o pokretanju postupka zajedničke javne nabavke standardizovanih roba i usluga koje predstavljaju zajedničku i redovnu potrebu korisnika budžeta BPK Goražde, br.03-14-1642/15 od 16.10.2015.godine. Procijenjena vrijednost nabavke iznosila je 100.000,00 KM. Javna nabavke provedena je putem otvorenog postupka. Obavještenje o nabavci, br.978-1-1-5-3-5/15 poslano je na objavu dana 23.12.2015.godine, te je istog dana i objavljeno na Portalu javnih nabavki. Sažetak Obavještenja o nabavci objavljen je u „Službenom glasniku BiH“, br.99/15 od 28.12.2015.godine.

Komisija za provođenje postupka javne nabavke u Bosansko-podrinjskog kantonu Goražde, imenovana Rješenjem br.03-14-90/15 od 22.01.2015.godine, (u nastavku: Komisija) je uz svoj Izvještaj o radu, br.03-14-90-213/15 od 04.03.2016.godine, dostavila i Zapisnik o pregledu i ocjeni ponuda, br.03-14-90-209/15 od 03.03.2016.godine u kojima je preporučila izbor društva „R&S“ d.o.o. VOGOŠĆA-SARAJEVO za najpovoljnijeg ponuđača.

U postupku po izvještaju o radu utvrđeno je da je Komisija blagovremeno i pravilno izvršila otvaranje i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da su zaprimljene/pristigle ukupno 4 /četiri/ ponude;
* da su ponude ponuđača „R&S“ d.o.o. VOGOŠĆA-SARAJEVO, „KODEKS“ d.o.o. SARAJEVO, „ITINERIS“ d.o.o. TUZLA i „DRINEX“ d.o.o. GORAŽDE prihvatljive;

Izabrani ponuđač je odabran primjenjujući kriterij najniže cijene, koja je ponuđena u iznosu od 47.141,61 KM, dok su ostali ponuđači, čije su ponude prihvatljive, ponudili sljedeće cijene:

1. „DRINEX“ d.o.o. GORAŽDE, 67.440,06 KM,
2. „KODEKS“ d.o.o. SARAJEVO, 70.880,31 KM, i
3. „ITINERIS“ d.o.o. TUZLA, 75.588,00 KM,

čime je utvrđen i njihov sukcesivni red.

Tokom pregleda i ocjene predmetnih ponuda primjenjen je institut objašnjenja/obrazloženja ponuđene cijene ponuđača „R&S“ d.o.o. Vogošća-Sarajevo, a u skladu sa članom 66. Zakona. Naime, Komisija je utvrdila da je cijena tonera i ketridža iz ponude navedenog ponuđača neprirodno niska, jer je za više od 20% niža od cijene drugorangirane prihvatljive ponude, pa je, shodno članu 17. stav (7) Uputstva za pripremu modela tenderske dokumentacije i ponuda, zatraženo od navedenog ponuđača da u ostavljenom roku od 7 dana dostavi pisano osnovano obrazloženje cijena određenih stavki iz predmetne ponude.

Ponuđač „R&S“ d.o.o. Vogošća-Sarajevo je u ostavljenom roku dostavio pisano pojašnjenje neprirodno niske cijene čiji je sastavni dio, između ostalog, činila i Kalkulacija cijena svih ponuđenih tonera i ketridža, br.434/16, čime je imenovani ponuđač ispunio obavezu u pogledu pružanja osnovanog obrazloženja, propisanu članom 66. stav (2) Zakona koja glasi: „*ponuđač je dužan pismeno dostaviti detaljne informacije o relevantnim sastavnim elementima ponude, uključujući elemente cijene, odnosno razloge ponuđene cijene*“*.*

U postupku donošenja ove odluke posebno su cijenjene činjenice da je Komisija pravilno i potpuno izvršila ocjenu kvalifikovanosti ponuđača, te ocjenu pristiglih ponuda, a skladu sa kriterijima iz tenderske dokumentacije, te da je izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima i tenderskom dokumentacijom.

Uzimajući u obzir naprijed navedeno, odlučeno je kao u dispozitivu ove Odluke.

**POUKA O PRAVNOM LIJEKU:**

Protiv ove Odluke može se uložiti žalba ugovornom organu u pisanoj formi, direktno, elektronskim putem ili preporučenom poštanskom pošiljkom, najkasnije u roku od 10 /deset/ dana od dana prijema ove Odluke.

**V L A D A P R E M I J E R**

**BOSANSKO-PODRINJSKOG**

**KANTONA GORAŽDE**

*Emir Oković*

*Broj: 03 - \_\_\_\_\_\_\_\_\_\_\_\_/16*

*\_\_\_.\_\_\_.2016.godine*

*G o r a ž d e*